Ռեմբո: Վերջին արյունը

«Ռեմբո. Վերջին արյուն» (անգլ.՝ Rambo: Last Blood), ամերիկյան սուր սյուժետային մարտաֆիլմ, որը «Ռեմբո IV» ֆիլմի շարունակությունն է և «Ռեմբո» ֆիլմաշարի հինգերորդ մասը։ Բացի Սիլվեստր Ստալոնեից, որը հերթական անգամ կատարել է Ջոն Ռեմբոյի գլխավոր դերը, ֆիլմում նկարահանվել են նաև Պաս Վեգան, Օսկար Խաենադան, Սերխիո Պերիս-Մենչետան, Ադրիանա Բարրասան, Խոակին Կոսիոն, Իվետ Մոնրեալը, Լուիս Մենդիլորը և ուրիշներ։ 2008 թվականից գտնվելով մշակման փուլում և ունենալով սյուժեների մի քանի տարբերակներ՝ «Ռեմբո» ֆիլմաշարի հինգերորդ ֆիլմն արդյունքում ստեղծվել է այնպիսի ոճով և ավանդույթներով, ինչպիսինք են Հյու Ջեքմանի «Լոգան» և Քլինթ Իսթվուդի «Չներվածը» կինոնկարները։ Ստալոնեն, որը եղել է բոլոր նախորդ կինոնկարների սցենարների համահեղինակ, ինքնուրույն է գրել հինգերորդ ֆիլմի վերջնական սյուժեն։ 
Արտադրական գործընթացը ղեկավարվել է պրոդյուսերներ Ավի Լերների, Քեվին Քինգ Թեմփլթոնի, Լես Ուելդոնի, Յարիվ Լերների, ինչպես նաև Lionsgate, Millennium Films, Balboa Productions և Templeton Media ընկերությունների կողմից։
Հիմնական նկարահանման աշխատանքները անցկացվել են Nu Boyana Film Studios ստուդիայում և Տեներիֆեում (Կանարյան կղզիներ) 2018 թվականի հոկտեմբերի 2-4-ը, իսկ 2019 թվականի մայիսի 26-ին Nu Boyana Film Studios-ում սկսել են նկարահանել լրացուցիչ էքշն դրվագներ Ստալոնեի մասնակցությամբ։ Ֆիլմի ցուցադրումն էկրաններին կկայանա չորրորդ կինոնկարի պրեմիերայից 11 տարի անց։ ԱՄՆ-ում պրեմիերան նախատեսված է սեպտեմբերի 20-ին։


== Սյուժե ==
Արիզոնա տեղփոխվելուց տարիներ անց պատերազմի վետերան Ջոն Ռեմբոն ձգտում է վարել հանգիստ և մտածված կյանք իր հոր ռանչոյում և զբաղվել ձիերի բուծմամբ, սակայն ծանր անցյալից լիովին ազատվել չի հաջողվում, քանի որ նա տառապում է հետտրավմատիկ սթրեսային խանգարմամբ։ Չնայած նրա մեկուսի ապրելակերպին՝ երկար տարիներ շարունակ Ռեմբոն կապ է պահում իր մտերիմ ընկերուհու՝ Մարիայի հետ, որն իր ամբողջ կյանքն աշխատելով ռանչոյում, օգնում է Ռեմբոյին տան գործերում։ Ռեմբոն նույնիսկ մտերմանում է Մարիայի աղջկա՝ Գաբրիելի հետ, որը մեծացել է իր աչքի առաջ։
Անսպասելիորեն Մարիան հայտնում է Ռեմբոյին նրա մասին, որ Գաբրիելը անհայտ կորել է այն բանից հետո, երբ մեկնել է Մեքսիկա՝ փնտրելու հորը։ Հուսահատված Մարիան օգնություն է խնդրում Ռեմբոյից, և նա որոշում է հատել ամերիկա-մեքսիկական սահմանը, որպեսզի գտնի աղջկան։ Ժամանելով երկիր՝ նա միանում է Կարմեն անունով լրագրողուհուն։ Վերջինիս քույրը նույնպես անհայտ կորել է։ Ռեմբոն բախվում է դաժան հանցագործ սինդիկատի հետ, որն զբաղվում էր ստրկավաճառությամբ։ Օգտագործելով իր ամբողջ փորձն ու ունակությունները՝ Ռեմբոն մտադիր է ամեն գնով կանգնեցնել այդ կազմակերպության առաջնորդներին և վերջ դնել նրա անմարդկային գործունեությանը։


== Դերերում ==


== Արտադրություն ==


=== Գաղափար և նկարահանման խումբ ===
«Ռեմբո» ֆիլմաշարի հինգերորդ ֆիլմի արտադրությունն սկսվել է 2008 թվականին։ Այդ ժամանակի ընթացքում Սիլվեստր Ստալոնեն նույնիսկ ցանկացել էր որպես հիմք վերցնել Ջեյմս Բայրոնի «Որսորդ» գիտաֆանտաստիկ վեպը, որը կպատմեր Ջոն Ռեմբոյի և կիսամարդկային արարածի բախման մասին։ Սակայն ֆիլմաշարի՝ այլ սյուժե ունեցող շարունակության մասին հայտարարվել է միայն 10 տարի անց՝ 2018 թվականի մայիսին։ Հայտնի էր նաև, որ Ստալոնեն նաախագծել է վերադառնալ ոչ միայն որպես սցենարիստ, այլև որպես գլխավոր դերասան։ Արդյունքում որոշվել է, որ ռեժիսորի պաշտոնը կստանա մեկ ուրիշը, իսկ Ստալոնեն պետք է կենտրոնանա իր դերի վրա։ Օգոստոսին ռեժիսոր է նշանակվել Ադրիան Գրյունբերգը, որն արդեն բավականին մեծ ռեժիսորական փորձ ուներ։ Նա համագործակցել է Մել Գիբսոնի հետ, եղել է ռեժիսորների օգնական այնպիսի ֆիլմերում, ինչպիսիք են Բենիսիո դել Տորոյի մասնակցությամբ «Թրաֆիք», Առնոլդ Շվարցնեգերի մասնակցությամբ «Վնասի հատուցում», Դենզել Վաշինգտոնի մասնակցությամբ «Ցասում» ֆիլմերը։


=== Դերասանական կազմ ===
2018 թվականի օգոստոսին հայտնի է դարձել, որ դերասանական կազմի ընտրությունն արդեն սկսվել է։  Սեպտեմբերին հայտնի է դարձել, որ «Օսկար»  և «Ոսկե գլոբուս»  մրցանակների ներկայացված Ադրիանա Բարրասան խաղալու է Մարիա անունով հերոսուհու դերը։ Հոկտեմբերին հայտնեցին, որ գլխավոր կանացի դերը կատարելու է Պաս Վեգան։ Նույն ամսին դերասանական անձնակազմը համալրել են Օսկար Խաենադան, Խոակին Կոսիոն, Շեյլա Շախը, Դիանա Բերմուդեսը։  2019 թվականի փետրվարին դերասաններին է միացել Լուիս Մենդիլորը, որին վստահվել է շերիֆի դերը։

		
		
		
		


=== Նկարահանման գործընթաց ===
2018 թվականի մայիսին հայտնի է դարձել, որ ֆիլմի նկարահանումները կսկսվեն սեպտեմբերին և կանցկացվեն Բուլղարիայում, Կանարյան կղզիներում, ինչպես նաև Մեծ Բրիտանիայում։
2019 թվականի մայիսի 26-ին Ստալոնեն վերադարձել է Բուլղարիա՝ Nu Boyana Film Studios ստուդիայում լրացուցիչ էքշն դրվագներ նկարելու նպատակով։


=== Երաժշտություն ===
Ինչպես նախորդ ֆիլմերում, այնպես էլ այստեղ որպես կոմպոզիտոր հանդես է եկել Բրայան Թայլերը, որը նախկինում աշխատել էր Ստալոնեի հետ «Անզսպելիները» ֆիլմաշարի վրա։ Դրա մասին Թայլերը հայտնել է իր Twitter-յան էջում 2019 թվականի հուլիսի 19-ին։


== Մարքեթինգ ==


=== Գովազդային ընկերություն ===
2018 թվականի մայիսին ներդրողներ գրավելու նպատակով ներկայացվել է առաջին նախագովազդը։ 2019 թվականի մայիսի 24-ին Սիլվեստր Ստալոնեն այցելել է Կաննի 72-րդ կինոփառատոն, որտեղ տեղի է ունեցել ֆիլմի թրեյլերի փակ ցուցադրումը։ Հունիսի 7-ին Megogo Distribution ընկերության YouTube-յան ալիքում հրապարակվել է վերջնական թիզեր թրեյլերը։


== Վարձույթ ==
2019 թվականի փետրվարի վերջին Lionsgate ընկերությունը հայտնել է, որ ԱՄՆ-ում «Ռեմբո։ Վերջին արյուն» ֆիլմը կթողարկվի նույն թվականի սեպտեմբերի 20-ին։ Հուլիսի վերջին ամերիկյան կինոընկերությունների ասոցիացիան ֆիլմին տվել է «դաժան» վարձութային վարկանիշ։


== Հնարավոր շարունակություն ==
2019 թվականի մայիսին Կաննի կինոփառատոնում Սիլվեստր  Ստալոնեն նշել է, որ չի բացառում իր վերադարձը Ռեմբոյի դերին հինգերորդ ֆիլմի՝ հաջողություն ունենալու դեպքում. «Եթե հինգերորդ ֆիլմը հաջողվի, ես կշարունակեմ, քանի որ ես շատ եմ սիրում Ռեմբոյի կերպարը»։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-05-30 at the Wayback Machine.
Rambo: Last Blood on Lionsgate Publicity official website
Rambo: Last Blood(անգլ.) ֆիլմը Internet Movie Database կայքում